Antiquarium (Pompeji)

**Antiquarium** () on arkeologinen museo Pompejin arkeologisella alueella Pompein kunnassa Italiassa. Se esittelee antiikin aikaisen kaupungin historiaa, ja siellä on esillä alueelta tehtyjä esinelöytöjä. Pääosa Pompejin vanhemmista esinelöydöistä on kuitenkin Napolin arkeologisessa museossa.

## Historia ja rakennus

Pompejin Antiquarium rakennettiin alun perin Pompejin kaivauksia johtaneen Giuseppe Fiorellin johdolla vuosina 1873–1874. Vuonna 1926 rakennusta laajennettiin Amedeo Maiurin johdolla esittelemään uusien kaivausten löydöksiä.

Rakennus kärsi pahoja vaurioita toisen maailmansodan pommituksissa syyskuussa 1943. Se avattiin uudelleen yleisölle korjaustöiden jälkeen 13. kesäkuuta 1948. Se vaurioitui uudelleen maanjäristyksessä vuonna 1980, minkä jälkeen se suljettiin yleisöltä. Vuonna 2016 se avattiin uudelleen yleisölle uudessa roolissaan vierailukeskuksena ja museotilana. Antiquarium vihittiin käyttöön uudelleen perusteellisesti kunnostettuna ja uudessa näyttelyjärjestyksessä 25. tammikuuta 2021 museona, joka on omistettu Pompejin historiaa esittelevälle pysyvälle näyttelylle.

Museorakennus sijaitsee Pompejin region VIII insulassa 1 (rakennus VIII.1.4) heti Venuksen temppelin raunioiden länsipuolella temppelin terassitasanteen alapuolella, ja Pompejin Meriportin eli Porta Marinan yläpuolella.

## Kokoelmat

Museo seuraa Pompejin historiaa samnilaisajalta 300-luvulta eaa. aina vuoden 79 jaa. tulivuorenpurkaukseen saakka. Se toimii näyttelytilana valikoiduille Pompejista löydetyille esineille, jotka edustavat kaupungin arkielämää. Siellä on esillä myös purkauksen uhreista tehtyjä kipsivaloksia.

Museossa on esillä muun muassa Kultaisen rannerankaan talon (VI.17.42) freskoja ja löytöjä Menandroksen talon (I.10.4) tricliniumista sekä Pompejin läheltä löydetty niin kutsuttu Moreginen hopea-aarre. Pompejin uudemmista kaivauskohteista museossa esitellään muun muassa niin kutsuttujen Orionin talon (V.2.?) ja Puutarhatalon (V.3.?) sekä Civita Giulianan esikaupunkihuviloiden löytöjä.


Chalikidian krateriskos - panthers and owls - Pompeii PAAnt - 01.jpg|Krateriskos eli pieni krateeri, n. 510–500 eaa. Madonna delle Grazien nekropoli, hauta 4.
Altar Bearing an Inscription, in Oscan, by the Magistrate Maras Atinius - Pompeii Antiquarium.jpg|Alttari, jossa oskinkielinen piirtokirjoitus.
Inscription-Antiquarium of Pompeii.jpg|Kaupungin muurien uudelleenrakentamista koskeva piirtokirjoitus, n. 70 eaa.
House of Menander Finds - Pompeii Antiquarium.jpg|Esineistöä talosta I.10.4.
Cylindrical Food Warmer - Pompeii Antiquarium.jpg|Ruoanlämmitin tai kuumavesiastia talosta I.8.17.
Fresco Alexander and Stateira.jpg|Aleksanteri Suuren ja Roksanen (tai Stateiran) häät. Fresko talosta VI.17.42.
Wall painting - sphinxes in garden - Pompeii (VI 17 ins occ 42) - Pompeii PAAnt 87228.jpg|Sfinksejä puutarhassa. Fresko talosta VI.17.42.
Bronze bust of Dionysus found at VI.17.42.jpg|Dionysoksen rintakuva talosta VI.17.42.
Funerary Statue of a Man Wearing a Toga - Pompeii Antiquarium - 54537405148.jpg|Hautapatsas, Istacidius-suvun hauta, Herculaneumin portin nekropolis.
Cast of a Man with a Baby, of an Adult and a Baby - Pompeii Antiquarium.jpg|Kipsivaloksia purkauksen uhŕeista.


## Lähteet

## Aiheesta muualla